Maah-e-Ramzaan Aur Hum 

-Haafiz Nadeem Zaheer 



Aik Martabah Phir Wahi Rahmato, Barkato, Sa’adato Aur 
Maghfirato Ka Maheena Humare Saro Par Saaya Fagan Hai Aur Ye 
Taqaaza Kar Raha Hai Ke Dekhna Kahi Hamesha Ki Tarah Is Baar Bhi 
Meri Tamaam Tar Fazilate Samaetne Se Mehroom Na Reh 

Jaana....Shayed Ye Zindagi Ka Aakhri Ramzaan Ho Dubaara Aisa 

Ba-Barkat Maheena Naseebe Me Na Ho Kya Turn Dekhte Nahi 

Kitne Hi Aise Hai Jo tumhaare Saath Saheri-wa-Iftaari Me Shareek 
Hone Waale Aur Qayaam-e-Ramzaan Me Saath Khade Hone Waale 

Lekin Aaj Nazar Nahi Aa Rahe Hai! Kyu? Is Liye Ke Un Ka 

Muqarrara Waqt Poora Ho Chuka Hai. 



Ki Sada Aa Chuki Hai Balke Ab To Turn Bhi. . .. Usi Qataar Me Khade 

Nazar Aate Ho, Anqareeb Tumhari Baari Bhi Aane Waali Hai Phir 

Kyu Na Is Zindagi Ke Baqiya Lamhaat-wa-sa’aath Se Fayeda Uthaate 
Hu we Apne Aap Ko Badal De! 

Ma’siyat-wa-Naafarmaani Ki Daldal Se Nikal Kar Zuhad-wa-Taqwa 
Ke Talaab Me Ghauta Zan Ho, Laikin Kaise? Hum Apni Zindagiyo Me 

Kis Tarah Inqelaab Laaye? Haa! Rab-e-Kareem Ne Hume aik 

Bahtareen Mauqa Ata Kiya Hai Aur Wo “Maah-e-Ramzaan” Hai. Aik 

Aur Baat Ke Hum Kis Tarah Is Maheene Ke Shab-wa-Rooz 

Guzaare Taa Ke Hamaara Rab Raheem Hum Se Raazi Ho Jaaye Aur 
Humaare Aamaal Us Ke Haa Maqbool Qaraar Paaye? To Phir Zaroori 
Hai Ke Darj-e-Zael Baato Ko Malhooz Rakha Jaaye: 

TAUBAH: Sab Se Pehle Apni Saabeqa Zindagi Par Aik Nazar Daale 
Ke Jis Qadar Bhi Gunaah Howe Hai, Allaah Aur Us Ke Rasool Ki 
Nafarmaani Ki Hai Khuwah Qawlan Hai Ya Amalan To Un Sab Se Apne 
Allaah Ke Huzoor Sachche Dil Se Taubah Kare, Taubah Ka Mafhoom 
Hi Ye Hai Ke Gunaah Ke Kaamo Se Lautna , Gunaah Ka Aiteraf Aur 
Aayenda Kabhi Na Karne Ka ‘Azm Kama. Irshaad-e-Baari Ta’ala Hai: 

Aye Imaan Waalo! Allaah Ke Huzoor Khaalis Taubah Karo Kuch 
Bayeed Nahi Ke Tumhara Parwardigaar Turn Se Tumhaari Buraiya 
Door Karde Aur Tumhe Aisi Jannato Me Daaqil Karega Jin Ke Neeche 
Nehre Beh Rahi Hai (Al-Tahreem:8) 

Ho Sake To Qauf-e-Ilaahi Se Chand Qatre Aansu’oo Ke Bhi Shaamil 
Kar Le kyu ke Nabi fes Ne Farmaaya: 

Wo Shakhs Jahannum Me Nahi Jaayega Jo Allaah Ke Dar Se Roya. 
(Tirmizi :1633,Sahih) 

Naez Aap im" Ne Farmaaya: Saath Qism Ke Logo Ko Qayaamat Ke 

Din Allaah Ta’ala Apna Saaya Ataa Karega.Un Mese Aik wo Shakhs 
Hai “Jise Tanhaayi Me Allaah Yaad Aaye Aur Us Ke Aansu Jari Ho 
Jaaye (Bukhari:660, Muslim: 1031) 

HUSOOL-E-TAQWAH: Gunaaho Ko Choodhne Aur Neki Ke Kaam 
Karne Par Tabiyat Ka Mayel Hona Aur Apne Gunaaho Ke Anjaam Se 
Dar Kar Un Se Bachne Ki Koshish Kama Taqwah Hai Aur Maah-e- 
Ramzaan Ka Bada Aur Ahem Maqsad Taqwah Ka Husool Hai.Irshaade 
Baari Ta’ala Hai: 



Aye Imaan Waalo! Turn Par Ramzaan Ke Roze Farz Kar Diye Gaye 
Hai Jaisa Ke Turn Se Pehle Logo Par Bhi Farz Kiye Gaye The (Aur Is 
Ka Maqsad Ye Hai) Ke Turn Me Taqwa Paida Ho (Al-Baqarah:183) 
Taqwah Iqtiyaar Karne Ke Dunyaavi-wa-Uqravi Bohat Ziyaada 
Fawaayed Hai Jis Ka Tazkira Quraan-wa-Sunnat Me Jaa-Ba-jaa Milta 
Hai. Allaah Farmaata Hai: 



Jo Allaah Se Darta Hai Allaah Us Ke Liye (Mushkilaat Se) Nikaalne 
Ka Raasta Aasaan Kar Deta Hai Aur Us Ko Aisi Jagah Se Rizq deta 
Hai Jahaa Se Us Ko Wahem-o-gumaan Bhi Nahi Hota. (Al-Talaaq:2,3) 

RasoolAllaah r&v Ne Farmaaya: 


Allaah Se Daro, Apni Paancho Namaze Adaa Karo, Apne (Ramzaan 
Ke) Maheene Ke Roze Rakho, Apne Maalo Ki Zakaat Adaa Karo, 
Apne Haakimo Ki Itaa’at Karo! To Turn apne Rab Ki Jannat Me 
Daakhil ho Ja’ooge (Tirmizi:616, Hassan) 


ROZE KI HIFAAZAT: Roze Ki Hifazat Kama Bohut Zaroori Hai. 
Kyu ke Agar Hum Ne Is Silsile Me Susti-wa-Kaaheli Ka Saboot Diya 
Aur Saheeh Tareeqe Se Roze Ki Hifaazat Na Kar Sake to Hum Us Ki 
Fazilato Aur Barkato Se Mahroom Reh Sakte Hai. Is Liye Laazim Hai 
Ke (Roze Ke Ajar-wa-Sawaab Ko Khatam Karne Waale Aa’maal 
Masalan) Jhoot, Bohtaan, Choghli, Gheebat Aur Ladai Jhagde Se Bacha 
Jaye Qusoosan Zubaan Ki Hifaazat Ki Jaye Aur Taqwah Iqtiyaar Kiya 
Jaye. 

Nabi (H!r Ne Farmaaya: 


Kitne Hi Roze Daar Aise Hai Jinhe Pyaas Ke Alaawa kuch Haasil Nahi 
Hota Aur Kitne Hi Qayaam (A1 Layl) Karne Waale Aise Hai Jinhe 
Bedaari Ke Siwa Kuch Nahi Milta (Ibn-e-Maajah:1690, Daarmi:2722, 
Isnaaduhu Hasan) 

Yaani Jo Shakhs bhi Mazkoora Khurafaat Se Nahi Bachta Us Ka Roza 


Use kuch Fayda Nahi Deta. Naez Nabi Kareem osf Ne Farmaaya: Jo 


Shakhs Jhoot Bolna Aur Us Par Amal Nahi Chhoodhta To Alalah Ko 
Us Ke Bhooke Pyaase Rehne Ki Koyi Zaroorat Nahi Hai 
(Bukhari: 1903) 


QAYAAM-UL-LAYL: Allaah Ta’ala Ke Saath Ta’alluq Ko Marboot 
Karne Ka Ahem Zariya Qayaam-Ul-Layl Hai Aur Ramzaan Me 
Qayaam-Ul-Layl Fazeelat Ke Lehaaz Se Aur Bhi Badh Jaata Hai. 

RasoolAllaah w? Ne Farmaaya: Jo Shakhs Imaan Ki Haalat Me Aur 

Sawaab Ki Niyyat Se Qayaam-e-Ramzaan Karta Hai To Us Ke 
Guzishta Gunaah Maaf Kar Diye Jaate Hai (Bukhari:37) 

Yaha Aik Baat Ka Khayaal Rahe Ke Baaz Hazraat Ye Samajhte Hai 
Ke “Qayaam-e-Ramzaan akele Aur Ghar Me Kama Ziyada Bahtar Hai 

Lehaaza Hum Ghar Me Qayaam Karenge” Lekin Wo Bechaare Saari 

Raat Bistar Par Sooye hi Guzaar Dete Hai ^ d — LJ ' *•' — ' Aur baaz 
Hazraat Qayaam-e-Ramzaan Ba-Jamaat Ko Sunnat Samajhne Se Hi 
Inkaari Hai ! . 

Aise Hazraat Ki Islaah Ke Liye Is Lambi Hadees Ka Aik Hissah 

Peesh-e-Khidmat Hai Jo Aap mf Ne Qayaam-e-Ramzaan Ke Baare Me 
Farmaaya Tha: 

“Yaqinan Jab Aadmi Imam Ke Saath Namaaz Padh Kar Faariq Ho Jaata 
Hai To Baqiya Raat (bhi Sawab Ke Lehaaz Se) Qayaam Hi Me 
Shumaar Ki Jaati Hai.” 

(Abu Dawood:1375, Tirmizi:806, Nasai’:1365,Ibn-e-Majah:1337 Wa 
Isnaaduhu Saheeh) 

Umeed Hai Ke Is Qadar Qayaam-e-Ramzaan Ba-Jamaat Ki Fazeelat 
Jaan Kar Heelo Aur Bahano Se Ahteraaz Kiya Jayega. 

TILAAWAT-E-QUR AAN MAJEED KI KASRAT: 

RasoolAllaahflfP Ne Farmaaya: Qur’aan (Kasrat Se) Padha Karo, Is 

Liye Ke Qaayamat Waale Din Ye Apne (Padhne Waale) Saathiyo Ke 
Liye Sifaarishi Ban Kar Aayega.(Muslim:804) 

Ye Haqeeqat Hai Ke Ajar-wa-Sawaab Ke Lehaaz Se Maah-e- 
Ramzaan Me Kiya Howa Amal Ziyada Afzal Hai Lekin Dekhne Me 
Aaya Hai Ke Log Ramzaan Me To Khoob Qur’aan Padhte Aur Sunte 
Hai Aur Deegar Maheeno Me Qur'aan-e-Majeed Choone Ki Taufeeq 

Bhi Nahi Hoti ) 


ZIKR-E-ILAAHI SE Z ABA AN TAR RAKHNA: Laghwiyaat wa- 
Fuzuliyaat Ko Tark Kar Ke Hamesha Apni Zuban Ko Allaah Ta’ala Ke 

Zikr Se Tar Rakhna Chaahiye. Sayyeda Ayesha Bayaan Karti Hai 

Ke Rasool Allaah fes? Apne Tamaam Aauqaat Me Allaah Ka Zikr 
Farmaaya Karte the. (Muslim: 373) 

Dusre Muqaam Par Aap tw" Ne Farmaaya: 

Teri Zubaan Hamesha Allaah Ke Zikr Se Tar Rehni Chaahiye. 

(Ibn-e-Majah:3793 Wa Isnaaduhu Hasan) 

Subah-wa-Shaam Ke Azkaar Ki Bhi Paabandi Kami Chaahiye Jaisa Ke 
Deegar Dalaa'el Se Saabit Hai. 

AITEKAAF : Ramzaan Ke Aakhri Ashre Me Aitekaaf Kama Sunnat-e- 
Nabawi Hai Aur Ye Tazkiya-e-Nafs Ka Behtareen Zariya Hai. 

Sayyedna Abdullah Bin Omer $$ Bayaan Karte Hai Ke 

RasoolAllaahfUr Aakhri Ashre Me Aitekaaf Farmaaya Karte the. 
(Bukhari:2025 Muslim: 1171) 

AAKHIRI ASHRAH: Is Aakhiri Ashre me apni Tamaamtar 
Tawaanayi Is Pe Kharch Kar Deni Chaahiye Ke Hum Se Hamaara 
Allaah Raazi Hojaaye Aur Hamaari Kamiyo, Kotaahiyo aur Khataa'o 
Se Dar Guzar Farmaade Aur Nekiyo Ke Husool Me Izaafa Aur Jazba-e- 

sabaqqat ho. Aakhri Ashre Me RasoolAllaahfUP Bhalaayi Me taez 
Hawa Se Bhi Zyaada Sakhaawat Karte the. (Bukhari: 6, Muslim:2308) 
Sayyeda Ayesha Bayaan Karti Hai Ke Jab (Aakhiri) Ashra shuru Ho 

Jaata To RasoolAllaah iw" Shab Bedaari Farmaate Aur Apne ghar 

Waalo ko Bhi Bedaar Karte Aur (Ibaadat Ke Liye) Kamar Kas Lete 
(Bukhari: 2224, Muslim: 1774) 


LAILAT-UL-QADR: Isi Ashre me Lailat-ul-Qadr Hai Jis Ke Baare 
Me Allaah Ta'ala Farmata Hai: 

Hum Ne Is (Qur'aan) Ko Shab-e-Qadr Me Naazil Kiya Aur Aap Ko 
Kya Maloom Ke Shab-e-Qadr Kya Hai? Shab-e-Qadar Hazaar 
Maheeno Se Behtar Hai (Al-Qadr:l-3) 


Lehaaza Aakhri Ashre Me Lailat-ul-Qadr Ko Talaash Kama 
Chaahiye, Kyu ke RasoolAllaah i w Ne Farmaaya: Jo Shakhs Lailat-ul- 

Qadr Me Imaan Ke Saath Aur Sawaab Ki Niyyat Se Qayaam Kare To 
Us Ke Saabeqa Gunaah Maaf Kar Diye Jayenge. (Bukhari: 2008, 
Muslim:760) 

Naez RasoolAllaah t w Ne Farmaaya: Turn Lailat-ul-Qadr Ko 

Ramzaan Ke Aakhri Ashre Ki Taaq Raato Me Talaash Karo. 
(Bukhari: 2020) 

AIK AH E M BAAT: Jo Silsila Ramzaan Ki Mubaarak Saa'ato Me 
Qayam Kiya Jaaye Wo Baqiya Gyaara Maheeno Me Bhi Barqaraar 
Rehna Chaahiye Kahi Aisa Na Ho Ke Jo Shakhs Ramzaan Me Qayaam- 
ul-Layl Aur Ishraaq Waghera Ki Paabandi Tak Karta Tha Wo Ghair 
Ramzaan Me Farz Namaaz Bhi Chodh Baithe Aur Phir Usi Maasiyat- 
wa-Nafarmaani Ke Daldal Me Jaa Gire Jaha Pehle Phasa Howa Tha 
Aur Mahine Bhar Ke “Aamaal-e-Saaleha” Ki Kamayi akaarat Kar De. 

(-OkoUhj) 

Is Liye Zaroori Hai Ke Is Mubaarak Maheene Me Apna Ehtesaab Karte 
Howe Hamesha Ke Liye Siraat-e-Mustaqeem Ka Ehtesaab Karle Aur 
Apna Har Lamha Har Lahza Qur'aan-o-Sunnat Ke Mutaabiq Guzaar 
Kar Aakhirat Me Allaah Ke Haa Surquroo Ho Jaaye. In Shaa Allaah 

Allaah Se Dua Hai Ke Hume Apne Deen Ke Liye Chun Le Aur Hum 
Se Raazi Ho Jaaye (Aameen) 

